蕭宅二三子贈答詩二十首 石荅竹
作者：盧仝
朝代：唐

paragraphs: 石報孤竹君，此客甚高調。
共我相共癡，不怕主人天下笑。
我非蛺蝶兒，我非桃李枝。
不要兒女撲，不要春風吹。
苔蘚印我面，雨露皴我皮。
此故不嫌我，突兀蒙相知。
此客即西歸，我心徒依依。
我欲隨客去，累重不解飛。
知弟虛心亦待客，此客何以共報之。